b'\n_START_ARTICLE_\nDelmenhorstiske regiment\n_START_PARAGRAPH_\nDet Delmenhorstiske regiment var et regiment av leiesoldater fra i alt seks europeiske land. Kompaniet ble trolig oppretett mot slutten av sju\xc3\xa5rskrigen (1756-1763). Det fikk navn etter grevskapet Delmenhorst vest for Bremen.\n_START_SECTION_\nDet delmenhorstiske regiment i Bergen\n_START_PARAGRAPH_\nDeler av regimentet ble forlagt i Bergen etter strilekrigen i 1765. De skulle erstatte de lokale soldatene som tidligere hadde v\xc3\xa6rt benyttet, blant annet for \xc3\xa5 unng\xc3\xa5 at de lokale soldatene skulle ta parti for allmuen ved eventuelle nye stridigheter. I alt kom det 700 mann til Bergen, fordelt p\xc3\xa5 7 kompanier. I 1767 ble de innkvartert p\xc3\xa5 Bergenhus._NEWLINE_Det ble etterhvert et spent forhold mellom regimentet p\xc3\xa5 den ene siden og de lokale borgere og myndigheter p\xc3\xa5 den andre. Noen av stridighetene bunnet i det at flere av soldatene hadde med seg koner og barn. I tillegg fikk omkring 82 "uekte" barn som ble f\xc3\xb8dt i denne perioden oppgitt utenlandske soldater som fedre. Bataljonens opphold i byen medf\xc3\xb8rte ekstra skattebyrder, og soldatenes l\xc3\xb8nn var s\xc3\xa5 d\xc3\xa5rlig at enkelte tok seg l\xc3\xb8nnet arbeid i byen. _NEWLINE_Bataljonsjefen \xc3\xb8nsket \xc3\xa5 sette opp en galge p\xc3\xa5 offentlig sted, til skrekk og advarsel for mulige desert\xc3\xb8rer. Han m\xc3\xa5tte n\xc3\xb8ye seg med en "knegalge" ved Fredriksberg, hvor navnene p\xc3\xa5 desert\xc3\xb8rene kunne sl\xc3\xa5s opp._NEWLINE_Som resultat av stridighetene ble to av kompaniene flyttet til Kristiansand i 1773. Resten av regimentet forlot Bergen \xc3\xa5ret etter. En del soldater med familie slo seg for\xc3\xb8vrig ned i Bergen.'